Leef verleidelik | SARIE
Leef verleidelik	deur Anita Rossouw and Lounette Fourie
NOG ’N SITPLEK (foto regs)Kombineer fluweel en koordferweel – dit nooi jou om jou neer te vlei.Benodigdhede – handgebreide kussingsloop: Elle Sensual-breidraad; 5 mm-breipenne.Maak sóBesluit self hoe groot jy die sloop wil brei. Met 22 steke en 30 rye sal jy ’n blokkie van 10 cm in koussteek kan brei. Werk hiervolgens self uit hoeveel steke jy moet opstel.
BEKOOR MET KRALE
Groot viltkrale aan ’n fyn koperdraad hang veerlig om jou nek. Dra dit soms met ’n vilt-en-kristalkraal wat jy aan ’n fluweellint vaswerk.BenodigdhedeVir viltkrale aan koperdraad: 125 cm koperkleurige tigertail-inrygdraad; 5 groot viltkrale; 10 krale-kappies; krale-krammetjies (crimps); krale-knip; krale-tangetjie.Maak sóRyg ’n groot kraal met ’n krale-kappie aan albei kante in tot in die middel van die inrygdraad. Kram krale-krammetjies weerskante vas. Ryg die oorblywende krale op gelyke afstande weerskante in en kram vas. Kram kraleknip (vasmaakmiddel) vas.
Jou bed moet jou nooi en verlei.BenodigdhedeOorgooideken: 2m Seduction Colvert- breë koordferweel en 2,5 m Gavotte-damas. Pas groottes aan vir jou bed (bogenoemde is vir ’n driekwartbed).Maak sóKnip 10 cm af aan een lang sy van koordferweel. Plaas laasgenoemde en damas op mekaar met regte kante na buite en damas wat ewe ver rondom uitsteek. Speld aanmekaar vas en vou buiterande oor ferweel om as omboorsels te dien. Stik vas (vou en stik eers lang sye).
MET PATROON VERSIER
Van die kleinste stukkie fluweel kan jy iets sensueels maak.BenodigdhedeSeduction Stonelight-fluweel; papierstempel met ’n groterige ontwerp; strykyster. Maak sóGebruik 100% katoenfluweel. Bedek ’n harde oppervlak met ’n strykkombers. Stel yster op warm, geen stoom (linne/katoen-merk). Plaas stempel op strykkombers. Plaas fluweel in posisie met die verkeerde kant na bo. Druk yster vir ’n paar sekondes stewig af op dié area. Gaan voort tot jy verlangde effek het. Die fluweelpool sal nou permanent plat wees.
Gebruik ’n verleidelike stuk sy-fluweel en maak jou eie krale-fraiing. Jy kan ook só ’n fraiing aan ’n poolvagkombersie vaswerk.BenodigdhedeDeken van sy-fluweel: 1,5 m sy-fluweel; groot viltkrale, 2 stringe kristalkrale; smal fluweellint; 1,5 m voeringstof.Maak sóStik die voering en fluweel rondom aanmekaar, maar laat ’n opening. Dop om, werk opening toe en werk die rande plat met klein, netjiese stekies. Stik die fluweellint aan albei kort kante. Ryg 3 of 4 kraletjies in, dan ’n groot kraal en anker dit met ’n klein kraletjie. Werk weer die gare terug deur al die krale en anker dit stewig en onsigbaar in die randjie van die lint. Gaan so voort tot die fraiing voltooi is.